Hyderabad, First Published 2, Sep 2019, 3:08 PM IST
Highlights
యంగ్ రెబల్ స్టార్ ప్రభాస్ నటించిన సాహో చిత్రం అంచనాలకు అందకుండా బాలీవుడ్ బాక్సాఫీస్ వద్ద దూసుకుపోతోంది. నెగిటివిటీని సైతం లెక్కచేయకుండా ఆడియన్స్ సాహో చిత్రాన్ని చూసేందుకు ఎగబడుతున్నారు. కనీవినీ ఎరుగని రీతిలో అంచనాలతో ప్రేక్షకుల ముందుకు వచ్చిన సాహో చిత్రానికి ప్రీమియర్ షోల నుంచే డివైడ్ టాక్ మొదలైంది. 
యంగ్ రెబల్ స్టార్ ప్రభాస్ నటించిన సాహో చిత్రం అంచనాలకు అందకుండా బాలీవుడ్ బాక్సాఫీస్ వద్ద దూసుకుపోతోంది. నెగిటివిటీని సైతం లెక్కచేయకుండా ఆడియన్స్ సాహో చిత్రాన్ని చూసేందుకు ఎగబడుతున్నారు. కనీవినీ ఎరుగని రీతిలో అంచనాలతో ప్రేక్షకుల ముందుకు వచ్చిన సాహో చిత్రానికి ప్రీమియర్ షోల నుంచే డివైడ్ టాక్ మొదలైంది. దీనితో సాహో చిత్రం సాధించబోయే వసూళ్లపై పలు అనుమానాలు తలెత్తాయి. 
కానీ హిందీ వర్షన్ సాహోకి వస్తున్న వసూళ్లు రోజు రోజుకు పెరుగుతున్నాయి. సాహో చిత్రం 3వ రోజు నార్త్ లో సంచలనమే సృష్టించింది. తొలి రోజు సాహో హిందీ వర్షన్ 24 కోట్లు సాధించగా, శనివారం రోజు 25 కోట్లు సాధించింది. ఆదివారం రోజు కళ్ళు చెదిరే నంబర్స్ నమోదయ్యాయి. ఏకంగా 29 కోట్లని సండే రోజు సాహో  హిందీ కొల్లగొట్టింది. 
మొత్తంగా సాహో చిత్రం బాలీవుడ్ బాక్సాఫీస్ వద్ద 3 రోజుల్లో 79 కోట్ల నెట్ రాబట్టింది. సాహో ప్రభంజనంతో ఈ ఏడాది విడుదలైన బాలీవుడ్ స్టార్ హీరోల చిత్రాల రికార్డులు గల్లంతవుతున్నాయి. తొలి సండే వసూళ్ళని పరిగణలోకి తీసుకుంటే ఇటీవల విడువులైన మిషన్ మంగళ్, భారత్, కబీర్ సింగ్ చిత్రాలంటే ఎక్కుగా సాహో సాధించింది. 
సాహో టాక్ కి, వస్తున్న వసూళ్ళని సంబంధం లేకపోవడంతో బాలీవుడ్ వర్గాలు ఆశ్చర్యపోతున్నాయి. బాలీవుడ్ క్రిటిక్స్ ఈ చిత్రం చెత్తగా ఉందంటూ రేటింగ్స్ ఇచ్చిన సంగతి తెలిసిందే. సాహో హిందీ వర్షన్ తొలి వీకెండ్ లో 79 కోట్ల నెట్ రాబట్టగా, బాహుబలి 2 చిత్రం 128 కోట్లు సాధించింది.